# A Star Is Born (film, 1954)

| A Star Is Born |
| --- |
| Judy Garland u sceni iz trailera |
| Režija | George Cukor |
| Producent | Sidney Luft |
| Scenario | Moss Hart |
| Predložak | **originalni scenario:** Robert Carson Dorothy Parker Alan Campbell **originalna priča:** William A. Wellman Robert Carson |
| Uloge | Judy Garland James Mason Jack Carson Charles Bickford |
| Muzika | **pjesme:** Harold Arlen Ira Gershwin **muzička direkcija:** Ray Heindorf **orkestracija:** Skip Martin |
| Fotografija | Sam Leavitt |
| Montaža | Folmar Blangsted |
| Studio | Transcona Enterprises |
| Distribucija | Warner Bros. |
| Premijera | 29. septembra 1954 (1954-09-29) |
| Trajanje | **premijera:** 182 min. **verzija za opću distribuciju:** 154 min. **restaurirana verzija:** 176 min. |
| Zemlja |  Sjedinjene Države |
| Jezik | engleski |
| Budžet | 5,019.770 $ |
| Bruto prihod | 6,100,000 $(SAD) |

A Star Is Born (srpskohrvatski: *Zvijezda je rođena*) je američki igrani film snimljen 1954. u režiji Georgea Cukora. Po žanru je mješavina mjuzikla i drame, te predstavlja remake istoimenog filma iz 1937. godine. Naslovni lik, koji tumači Judy Garland, je mlada i još nepoznata pjevačica koja upoznaje popularnog hollywoodskog glumca, čiji lik tumači James Mason, te se uda za njega. Radnja prikazuje kako protagonistica stiče slavu i sa vremenom zasjenjuje svog muža, koji se sve više odaje alkoholizmu i autodestruktivnom ponašanju.

*A Star Is Born* je nastao po zamisli producenta Sidneya Lufta koji je njime namjeravao omogućiti svojoj tadašnjoj supruzi Judy Garland da se nakon četiri godine pauze vrati na naslovnice, odnosno ponovno započne karijeru. Projekt, koji je bio agresivno promoviran, su prilikom snimanja obilježile brojne poteškoće - od duge potrage za glavnim glumcem (pri čemu je Mason uskočio umjesto Caryja Granta do problema koje su izazivala Garlandina ovisnost o narkoticima i narušeno zdravlje. Najveće je probleme, međutim, izazvala odluka studija Warner Bros. da upravo *A Star Is Born* bude njegov prvi film koji će koristiti tehniku Cinemascope za prikaz widescreen slike, a što je dovelo do toga da se skoro cijeli film bude snimao ispočetka. Zbog svega toga su značajno narasli troškovi, te je Warner Bros., u nastojanju za što većim profitom i što većim brojem prikazivanja u kino-dvoranama, značajno skratio film u odnosu na originalnu verziju.

*A Star Is Born* je imao vrlo dobru gledanost, a pjesma *The Man Who Got Away* je postala veliki hit. Usprkos toga, zbog visokih troškova nije ostvario očekivani profit, a umjesto Oscara se morao zadovoljiti tek Zlatnim globusima koje su u glumačkim kategorijama za mjuzikl ili komediju osvojili Garland i Mason.

Godine 1983. je napravljena restaurirana, odnosno proširena verzija koja se kasnije distribuirala na videu.

Godine 1976. je snimljen istoimeni remake sa Barbrom Streisand i Krisom Kristoferssonom.

## Uloge

* Judy Garland ... Esther Blodgett / Vicki Lester
* James Mason ... Norman Maine
* Jack Carson ... Matt Libby
* Charles Bickford ... Oliver Niles
* Tommy Noonan ... Danny McGuire
* Amanda Blake ... Susan Ettinger

## Reference

## Literatura

* Haver, Ronald (1988). *A Star Is Born: The Making of the 1954 Movie and Its 1983 Restoration* (hardcover) (first izd.). New York: Alfred A. Knopf. ISBN 0-394-53714-9.  Free preview at Amazon.com

## Vanjske veze

* *A Star Is Born* na sajtu IMDb
* *A Star Is Born* na Rotten Tomatoes-u (`en`)
* *A Star is Born* at TheJudyRoom.com
* *A Star Is Born* discography at TheJudyRoom.com
* *A Star Is Born* on Lux Radio Theater: December 28, 1942. Starring Judy Garland and Walter Pidgeon.